Налета ў Беларусі з’явіцца яшчэ адзін помнік ахвярам Другой сусветнай вайны: у маі 2015 года плануюць адкрыць мемарыял “Трасцянец”. Скульптар Канстанцін Касцючэнка стварае для мемарыяльнага комплексу пластычную кампазіцыю “Брама Памяці”, якая сімвалізуе памежжа жыцця і смерці. Днямі Рэспубліканскі мастацка-экспертны савет па манументальным і манументальна-дэкаратыўным мастацтве зацвердзіў яе рабочую мадэль. Цяпер з мадэлі будзе рабіцца павелічэнне да рэальных памераў манументальнага аб’екта. Дзесяціметровую скульптуру адальюць у бронзе.